text: রিগ-'দ্জিন-কু-মা-রা-রা-দ্জা () (১২৬৬-১৩৪৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের বি-মা-স্ন্যিং-থিগ নামক তত্ত্বের একজন দিকপাল ছিলেন।
  
  জন্ম 
  রিগ-'দ্জিন-কু-মা-রা-রা-দ্জা তিব্বতের রাজধানী লাসা শহরের দক্ষিণে য়োরু অঞ্চলের 'বার-গ্সার-র্দ্জিং-খা () নামক শহরে ১২৬৬ খ্রিষ্টাব্দে জন্মগ্রহণ করেন। তার পিতার নাম ছিল জো-স্রাস-ব্সোদ-নাম্স-দ্পাল () এবং মাতার নাম ছিল খ্যা-ব্জা'-'বুম-মে ()। শৈশবে তার নাম ছিল থার-পা-র্গ্যান ()
  
  শিক্ষাজীবন 
  সাত বছর বয়সে থার-পা-র্গ্যান হেবজ্র ও চক্রসম্বর এবং নয় বছর বয়সে 'খোর-বা-দোং-স্প্রুগ্স () নামক এক প্রকার অতিযোগ সাধনা সম্বন্ধে শিক্ষালাভ করেন। বারো বছর বয়সে তিনি ভিক্ষুর শপথ গ্রহণের পর গ্ঝোন-নু-র্গ্যাল-পো () নামগ্রহণ করেন; যার সংস্কৃত অর্থ কুমাররাজ, এবং এই নামেই পরবর্তীকালে তিনি তিব্বতে বিখ্যাত হন। এই সময়ে তিনি বিনয়, নারো পার ছয় যোগ এবং হেবজ্র সম্বন্ধে শিক্ষা লাভ করেন। স্গ্রাগ্স-ঙ্গার-ফুগ () নামক স্থানে তিনি মে-লোং-র্দো-র্জে নামক বিখ্যাত বৌদ্ধ ভিক্ষুর নিকট মহামুদ্রা সম্বন্ধে শিক্ষালাভ করেন ও তার সঙ্গে ভুটান যাত্রা করেন। এরপর তিনি ম্ত্শুর-ফু বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর ও-র্গ্যান-পা-রিন-ছেন-দ্পাল, র্গ্যা-স্মান-পা-নাম-ম্খা'-র্দো-র্জে () ও স্কাল-ল্দান-ছোস-ক্যি-সেং-গে () নামক বৌদ্ধ ভিক্ষুদের নিকট অতিযোগ তত্ত্ব সম্বন্ধে শিক্ষালাভ করেন। এরপর তিনি পুনরায় মে-লোং-র্দো-র্জের নিকট ফিরে এসে তার নিকট হতে বি-মা-স্ন্যিং-থিগ সম্বন্ধে কয়েক বছর ধরে শিক্ষালাভ করেন।
  
  কর্মজীবন 
  তিনি কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে অতিযোগ তত্ত্ব সম্বন্ধে শিক্ষাদান করেন। ১১৩৬ খ্রিষ্টাব্দে তিনি য়ার-স্তোদ-স্ক্যাম () নামক স্থানে ক্লোং-ছেন-রাব-'ব্যাম্স-পা-দ্রি-মেদ-'ওদ-জেরকে বি-মা-স্ন্যিং-থিগ সম্বন্ধে তার সমস্ত শিক্ষাদান করে তাকে তার উত্তরাধিকারী নিযুক্ত করেন।
  
  রচনা 
  কুমাররাজ বেশ কিছু গ্রন্থ রচনা করলেও বর্তমানে একমাত্র তার ব্কা'-ব্র্গ্যাদ-ক্যি-ব্স্ক্যেদ-রিম-গ্যি-মান-ঙ্গাগ-গ্নাদ-ব্স্দুস () নামক গ্রন্থটির অস্তিত্ব রয়েছে।
  
  তথ্যসূত্র
  
  আরও পড়ুন 
   Dudjom Rinpoche and Jikdrel Yeshe Dorje (1991). The Nyingma School of Tibetan Buddhism: its Fundamentals and History. Two Volumes. Translated and edited by Gyurme Dorje with Matthew Kapstein. Wisdom Publications, Boston. 
   Thondup, Tulku & Harold Talbott (Editor)(1996). Masters of Meditation and Miracles: Lives of the Great Buddhist Masters of India and Tibet. Boston, Massachusetts, USA: Shambhala, South Asia Editions.  (alk. paper); 
   Khenpo, Nyoshul (2005). A Marvelous Garland of Rare Gems: Biographies of Masters of Awareness in the Dzogchen Lineage (A Spiritual History of the Teachings of Natural Great Perfection). Translated by Richard Barron. .
   Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995.
  
  বিষয়শ্রেণী:১২৬৬-এ জন্ম
  বিষয়শ্রেণী:১৩৪৩-এ মৃত্যু
  বিষয়শ্রেণী:ন্যিংমা
title: রিগ-'দ্জিন-কু-মা-রা-রা-দ্জা